Առաջին ընթերցմամբ քվեարկության ներկայացվեց «Հանրային խորհրդի մասին» օրենսդրական նախաձեռնությունը։ «Ծառուկյան» խմբակցության քարտուղար Վահե Էնֆիաջյանը հայտարարեց, որ դեմ են քվեարկելու։ «Ելք» խմբակցության ղեկավար Նիկոլ Փաշինյանը կրկին անդրադարձավ Սերժ Սարգսյանի՝ վարչապետի պաշտոնում առաջադրվելու հավանականությանը՝ նկատելով, որ եթե վերջինս, ի հեճուկս խոստման, առաջադրվի որպես վարչապետի թեկնածու, դա կարող է կտրուկ սրել ներքաղաքական իրավիճակը։